Document ID: 32003R0046

ΚΑΝΟΝΙΣΜΌΣ (ΕΚ) αριθ. 46/2003 ΤΗΣ ΕΠΙΤΡΟΠΉΣ
της 10ης Ιανουαρίου 2003
για την τροποποίηση των προδιαγραφών εμπορίας που εφαρμόζονται στα νωπά οπωροκηπευτικά, όσον αφορά τα μείγματα διαφορετικών ειδών νωπών οπωροκηπευτικών στην ίδια συσκευασία πώλησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 2002, για την κοινή οργάνωση των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 545/1999 (2), και ιδίως το άρθρο 31 παράγραφος 2,
Εκτιμώντας τα ακόλουθα:
(1)
Σύμφωνα με το άρθρο 3 του κανονισμού (ΕΚ) αριθ. 2200/96, τα νωπά οπωροκηπευτικά για τα οποία έχουν θεσπιστεί προδιαγραφές εμπορίας σύμφωνα με το άρθρο 2 του εν λόγω κανονισμού μπορούν να διατεθούν προς πώληση, να πωληθούν, να παραδοθούν ή να διατεθούν στο εμπόριο μόνον εάν είναι σύμφωνα με τα πρότυπα αυτά. Όλα αυτά τα πρότυπα προβλέπουν ότι τα προϊόντα που περιέχονται στην ίδια συσκευασία πρέπει να είναι ομοιογενή ως προς το είδος τους.
(2)
Οι συσκευασίες που προορίζονται για τον καταναλωτή και περιέχουν διαφορετικά είδη οπωροκηπευτικών διατίθενται στην αγορά και ανταποκρίνονται στη ζήτηση ορισμένων καταναλωτών. Πρέπει, συνεπώς, να τροποποιηθεί το σύνολο των προδιαγραφών εμπορίας που εφαρμόζονται στα νωπά οπωροκηπευτικά για να επιτραπεί η πρακτική αυτή με τους όρους του κανονισμού (ΕΚ) αριθ. 48/2003 της Επιτροπής, της 10ης Ιανουαρίου 2003, για τον καθορισμό των κανόνων που εφαρμόζονται στα μείγματα διαφορετικών ειδών νωπών οπωροκηπευτικών στην ίδια συσκευασία πώλησης (3).
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα, τίτλος V (Διατάξεις όσον αφορά την παρουσίαση), σημείο Α (Ομοιογένεια), στους κανονισμούς που αναγράφονται στο παράρτημα του παρόντος κανονισμού, προστίθεται το ακόλουθο εδάφιο:
«Κατά παρέκκλιση τις προηγούμενες διατάξεις του παρόντος κανονισμού, τα προϊόντα που καλύπτονται από τον παρόντα κανονισμό δύνανται να αναμειχθούν σε συσκευασίες πώλησης καθαρού βάρους κατώτερο από τρία κιλά, με νωπά οπωροκηπευτικά διαφορετικών ειδών, με τους όρους που προβλέπονται από τον κανονισμό (ΕΚ) αριθ. 48/2003 (4).»
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιανουαρίου 2003.

Labels: 3
17